2. ลักษณะการประกอบธุรกิจ

2.1 ความเป็นมา

  บริษัท ปูนซีเมนต์นครหลวง จำกัด (มหาชน) ได้จดทะเบียนจัดตั้งเป็นนิติบุคคลประเภทบริษัทจำกัด
  เมื่อวันที่ 16 พฤษภาคม 2512 ด้วยทุนจดทะเบียนเริ่มแรก 100 ล้านบาท
  นำหุ้นเข้าซื้อขายในตลาดหลักทรัพย์แห่งประเทศไทยเมื่อวันที่ 15 เมษายน 2520
  และจดทะเบียนแปรสภาพเป็นบริษัทมหาชนจำกัดเมื่อวันที่ 5 พฤศจิกายน 2536 ในปี 2542
  มีการเพิ่มทุนจดทะเบียนเป็น 3,000 ล้านบาท เป็นหุ้นสามัญในมูลค่าหุ้นละ10 บาท
  เป็นทุนชำระแล้วจำนวน 2,500 ล้านบาท และด้วยโครงการซื้อหุ้นคืนจำนวน 2 ครั้งในปี 2546
  และ 2549 บริษัทฯได้ซื้อหุ้นคืนรวมจำนวน 20 ล้านหุ้น คิดเป็นร้อยละ 8
  ของหุ้นที่จำหน่ายได้แล้วทั้งหมด
  วัตถุประสงค์ของการซื้อหุ้นคืนก็คือเป็นการบริหารการเงินเนื่องจากบริษัทฯมีสภาพคล่องส่วนเกิน

  ปัจจุบันบริษัทฯ มีโรงงาน 3 โรงในจังหวัดสระบุรี ด้วยสายการผลิตรวม 6
  สายและมีกำลังการผลิตปูนเม็ด (clinker) รวม 12.3 ล้านตันต่อปี

  สรุปพัฒนาการที่สำคัญในปี 2549

  ภายใต้สายงานของกรรมการผู้จัดการ

1.  การเปิดตัวกฎทอง 12 ประการพื้นฐานความปลอดภัย เพื่อเสริมสร้างการปฏิบัติงานที่ปลอดภัย

2.  การนำมาตรการด้านการป้องกันอุบัติเหตุที่มีอันตรายต่อชีวิตมาใช้

3.  การสร้างระบบป้อนกากเชื้อเพลิงและวัตถุดิบทดแทน 6 ระบบ

4.  การพัฒนาห้องปฏิบัติการวิเคราะห์ทดสอบเชื้อเพลิงและวัตถุดิบทดแทนที่
    ทันสมัยที่สุดแห่งหนึ่งในภูมิภาค

5.  การลงนามในสัญญากับนิคมอุตสาหกรรมอมตะนคร
    ในการบริหารจัดการศูนย์พักและคัดแยกกากของเสียแห่งใหม่ของนิคมฯ
    พร้อมกับดำเนินกิจกรรมทางการตลาดอย่างครบวงจร

6.  การร่วมมือกับสำนักงานความร่วมมือทางเทคโนโลยีของเยอรมนี (GTZ) จัด
    กิจกรรมสัมมนาแลกเปลี่ยนความเห็นในหัวข้อการใช้ประโยชน์จากวัสดุไม่ใช้แล้วในกระบวนการผลิตปูนซีเมนต์กับเจ้าหน้าที่ภาครัฐ
    องค์กรเอ็นจีโอและ นักวิชาการ

7.  การย้ายที่ตั้งสำนักงานใหญ่เพื่อในหน่วยงานต่าง ๆ รวมอยู่ในที่เดียวกัน
    เพิ่มประสิทธิภาพในการทำงาน

8.  การเปิดตัวรายงานการพัฒนาเพื่อความยั่งยืน

9.  การสร้างซุ้มเทพเทวกำเนิดบริเวณถนนราชดำเนิน
    เพื่อเฉลิมฉลองในโอกาสทรงครองสิริราชสมบัติครบ 60 ปี ของพระบาทสมเด็จพระเจ้าอยู่หัว

10. โครงการสร้างฝายน้ำล้น เพื่อชะลอความชุ่มชื้นในโครงการ 80 พรรษา 880
    ฝายอินทรีสร้างถวายในหลวง
    เพื่อเทิดพระเกียรติพระบาทสมเด็จพระเจ้าอยู่หัวในโอกาสที่ทรงเจริญพระชนมพรรษา 80
    พรรษา

  ภายใต้สายงานการตลาดและการขาย

1.  การเปิดตัวผลิตภัณฑ์นวัตกรรมใหม่ อินทรีแดงสูตรใหม่

2.  การเปิดธุรกิจแฟรนไชส์ สำหรับอินทรีคอนกรีต

3.  การเริ่มธุรกิจเพื่อดำเนินการด้านแหล่งวัตถุดิบหินและทราย สำหรับ บริษัท นครหลวงคอนกรีต
    จำกัด

4.  ปูนผสมเสร็จอินทรีมอร์ตาร์แมกซีมียอดขายเติบโตอย่างมีนัยสำคัญ
    และมีการลงทุนเพิ่มเติมในสายการผลิต

5.  สายด่วน หมอปูน (+66 2 797 7777 หรือ 1-800-77-5555)
    ให้บริการคำปรึกษาด้านเทคนิคแก่ลูกค้าทุกระดับ
    ตั้งแต่บริษัทพัฒนาอสังหาริมทรัพย์ขนาดใหญ่ถึงผู้รับเหมาและเจ้าของบ้าน

  ภายใต้สายงานการจัดส่งและส่งออก

1.  การใช้ระบบวางแผนและจัดการการขนส่งซึ่งเป็นการบริหารทรัพยากรการขนส่งทั้งกระบวนการอย่างมีประสิทธิภาพสูงสุด
    เพื่อตอบสนองความต้องการของลูกค้าให้ดีขึ้น

2.  การใช้ระบบติดตามยานพาหนะ หรือจีพีเอส สำหรับตรวจสอบเส้นทางของรถบรรทุก
    เพื่อตรวจสอบสถานะของงานจัดส่งตลอดกระบวนการ

3.  โครงการสนับสนุนให้รถบรรทุกของผู้ขนส่งอินทรีใช้เชื้อเพลิงทดแทน (NGV) แทนน้ำมันดีเซล

  ภายใต้สายงานการบริหารทรัพยากรบุคคล

1.  การสร้างศูนย์พัฒนาผู้นำ

2.  การศึกษาความเป็นไปได้ของการจัดตั้งศูนย์อบรมด้านเทคนิค
    ของปูนซีเมนต์นครหลวงร่วมกับสถาบัน เอไอที

  ภายใต้สายงานการเงินและการควบคุม

1.  การจัดตั้งฝ่ายบริหารและบริการผู้รับเหมา

2.  การดำเนินโครงการซื้อคืนหุ้นครั้งที่ 2 จนแล้วเสร็จ

  ภายใต้สายงานกิจการสระบุรี

1.  การสร้างโปรแกรมการใช้งานเพื่อการกำกับดูแล
    เป็นเครื่องมือสำหรับการบริหารจัดการความเสี่ยงในลักษณะปฏิบัติการเว็บไซต์
    เพื่อการบริหารจัดการข้อมูลและตรวจสอบการปฏิบัติงานอย่างบูรณาการ

2.  การขยายงานโครงการ การปรับปรุงระบบซ่อมบำรุงเพื่อความต่อเนื่องในกระบวนการผลิต
    (PRIM) ให้ครอบคลุมถึงเครื่องจักรหนักของหน่วยงานเหมือง

3.  การนำระบบตรวจสอบที่ปรับเปลี่ยนไปตามเงื่อนไขต่าง ๆ มาใช้ในกิจการสระบุรี

4.  การขยายขอบข่ายโครงการคตรวจสอบประสิทธิภาพการผลิตอันมุ่งสู่การปรับปรุงค่าใช้จ่ายในการผลิต
    ปริมาณคุณภาพ และสิ่งแวดล้อมมาใช้กับทั้ง 3 โรงงาน

5.  การปรับปรุงการวางแผนงานแม่บทของโรงงาน

6.  การปรับระบบควบคุมคุณภาพในการผลิตให้ทันสมัย

7.  การพัฒนาการควบคุมโครงการในลักษณะเหมือนจริงเพื่อควบคุมและติดตามผลความคืบหน้าของโครงการการลงทุนของบริษัทฯ

8.  การจัดตั้งหน่วยงานด้านวิศวกรรมการออกแบบขึ้นภายใต้ฝ่ายบริหารโครงการ
    เพื่อดูแลให้การดำเนินงานด้านโครงการการลงทุนเกิดประสิทธิภาพสูงสุด

  รางวัลในปี 2549

1.  ประกาศนียบัตรรับรองระบบการจัดการด้านอาชีวอนามัยและความปลอดภัยจากหน่วยงานภายนอก

2.  ประกาศนียบัตรด้านการส่งเสริมเยาวชนจากสำนักงานกรุงเทพมหานคร

3.  ประกาศนียบัตรจากการสนับสนุนโครงการหนึ่งตำบลหนึ่งโรงเรียนในฝันของกระทรวงการศึกษาธิการ

4.  ธงรับรองโรงงานดีเด่นแก่ โรงงานผลิตคอนกรีตผสมเสร็จจำนวน 5 แห่งของ บริษัท
    นครหลวงคอนกรีต จำกัด และประกาศนียบัตร สำหรับโรงงานน่าอยู่และเป็นมิตรกับสิ่งแวดล้อม
    ร่วมใจเฉลิมพระเกียรติพระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ
    60 ปี แก่ บริษัท ปูนซีเมนต์นครหลวง จำกัด (มหาชน) และบริษัท คอนวูด จำกัด
    จากกรมโรงงานอุตสาหกรรม กระทรวงอุตสาหกรรม

5.  รางวัลด้านความปลอดภัยสำหรับโรงงานคอนกรีตผสมเสร็จ บริษัท นครหลวงคอนกรีต จำกัด
    จากกระทรวงแรงงานและสวัสดิการสังคม

6.  ประกาศชมเชยจากสำนักงานสวัสดิการและคุ้มครองแรงงานจังหวัดสระบุรี
    สำหรับการดำเนินการตามระบบทวิภาคีและใช้หลักการแรงงานสัมพันธ์ที่ดี

7.  เกียรติบัตรจากสำนักสวัสดิการสังคมจังหวัดสระบุรีสำหรับการเป็นองค์กรเสริมสร้างสุขภาพ

  2.2 การประกอบธุรกิจของบริษัทย่อยและบริษัทร่วม

[]

  2.3 โครงสร้างรายได้

[]